cyanic-selkie/wikianc huggingface dataset:
Αλ-Φαράμπι
Ψυχή - Νους
Η ανθρώπινη ψυχή κατά τον αλ-Φαράμπι, χαρακτηρίζεται από τέσσερεις βασικές λειτουργίας: την επιθυμητική, την αισθητική, τη φαντασία και τη λογική. Η ικανότητα της ψυχής να νοεί, η λογική ψυχή, επιζεί του σωματικού θανάτου. Στον απόλυτα ιεραρχημένο κόσμο του αλ-Φαράμπι, ο οποίος εμφορείται από την τελεολογία, κάθε ον επιδιώκει την τελειότητα που μπορεί να κατακτήσει, αποπειρώμενο να προσεγγίσει την απόλυτη τελειότητα της Πρώτης Αιτίας. Η τελείοσι του ανθρώπου, η κατάκτηση της ευδαιμονίας, θα επέλθει μέσα από το λόγο. Παρά ταύτα οι άνθρωποι δεν γεννώνται με ανεπτυγμένη τη νοητική τους λειτουργία. Οφείλουν να την εξελίξουν με την κατάλληλη αγωγή. Επίσης, οι άνθρωποι δεν δύναναι να εξελίξουν τις λογικές τους δυνατότητες στον ίδιο βαθμό, ούτε με τον ίδιο τρόπο. Απώτατος στόχος του ανθρώπου είναι η επίτευξη της ύψιστης ευδαιμονίας, η ανέλιξη στο επίπεδο του Ποιητικού Νου, ο οποίος θέτει σε λειτουργία τον ανθρώπινο, υλικό νου. Η σχέση αυτή γίνεται κατανοητή μέσω της αναλογίας του ήλιου και της όρασης. Ο ήλιος εκπέμπει φως, το οποίο συλλαμβάνει την όραση, με αποτέλεσμα ο άνθρωπος, που προηγουμένως είχε μόνο την δυνατότητα να δει, πια να βλέπει. Επιπλέον, ο άνθρωπος μπορεί να αντικρύσει τον ήλιο, την πηγή του φωτός. Αναλόγως ο Ποιητικός Νους παρέχει στον ανθρώπινο νου τη δυνατότητα να νοήσει. Ο Ποιητικός Νους επίσης παρέχει τη δυνατότητα στο νου να αξιοποιεί το υλικό των εικόνων που αποθηκεύεται στο νου μέσω των αισθήσεων.
Γνωσιοθεωρία
Επιτομή της Γνωσιοθεωρίας του αλ-Φαράμπι αποτελεί το παρακάτω απόσπασμα:
« Η βεβαιότητα επιτυγχάνεται εντός της ψυχής, εξαρτώμενη από την ύπαρξη εκείνων των οντοτήτων που η ύπαρξή τους και  'η υπόστασή τους δεν εξαρτώνται από τον ανθρώπινο συλλογισμό. Επιπλέον ο ορισμός του καθενός, του είναι και του πώς,  χρειάζεται να προκύπτει από ορισμούς συνισταμένους από αληθείς, αναγκαίες, καθολικές και πρωταρχικές προκείμενες,  τις οποίες προσπελάζει με ασφάλεια και γνωρίζει κατά φύση ο λόγος. »'
Ανώτατη μορφή θεωρητικής γνώσης αποτελεί η σοφία (hikmah), η οποία εξισώνεται με τη μεταφυσική και τη φυσική, καθώς περιλαμβάνει τόσο τις πρώτες αλήθειες, όσο και τις δευτερογενείς. Πέρα από την θεωρητική, υφίσταται και η πρακτική γνώση, που αποτελεί προϊόν της εμπειρίας και της παρατήρησης του αισθητού κόσμου. Η γνώση αυτή βοηθά τον άνθρωπο να επιλέξει ανάμεσα στις ενδεδειγμένες και μη πράξεις, οι οποίες εξαρτώνται από την αναθρώπινη βούληση. Ο πρακτικός λόγος (quwwa 'aqliyya 'amaliyya), κατά τον αλ-Φαράμπι, βρίσκει το αντίστοιχό του στην αριστοτελική σωφροσύνη. Σκοπός του πρακτκού λόγου είναι, μέσω μιας αλυσίδας ενδιάμεσων στόχων, να οδηγηθεί ο άνθρωπος στην ευδαιμονία, τον έσχατο σκοπό.
Λογική
Όσον αφορά στη λογική, υπήρξε ο πρώτος φιλόσοφος στο Μεσαίωνα που ασχολήθηκε με το σύνολο του αριστοτελικού έργου, αφού, έως την εποχή του, οι στοχαστές απέφευγαν να επεκταθούν στη μελέτη των Αναλυτικών Υστέρων, επειδή έκριναν πως το συγκεκριμένο έργο απειλούσε τα θεμέλια της πίστης. Ο αλ-Φαράμπι θεωρούσε, ότι η λογική διασφαλίζει την ορθή σκέψη και την αποφυγή λαθών. Γι' αυτό και αναλώθηκε στην απόπειρα διασφάλισης της βεβαιότητας της γνώσης μέσω της οργάνωσης του συλλογισμού. Κατά τον αλ-Φαράμπι ο νούς επιχειρεί να συλλάβει απλές έννοιες, αποσκοπώντας στην κατανόηση της ουσίας (tasawwur). Σε δεύτερο επίπεδο αποπειράται να αποφανθεί για την αλήθεια ή το ψεύδος των σύνθετων εννοιών ή συλλογισμών (tasdiq). Η δεύτερη αυτή διαδικασία τελειούται όταν ο νους βεβαιωθεί απόλυτα για το νοητό και όταν η γνώση του υποκειμένου είναι αληθής και βέβαιη. Στο σύστημα όμως του αλ-Φαράμπι δεν κατακτάται πάντοτε η βεβαιότητα για τη γνώση. Αναλύοντας την αριστοτελική λογική, κατέληξε στο ότι ο ανθρώπινος νους συλλογίζεται με πέντε τρόπους: τον αποδεικτικό, τον διαλεκτικό, τον ρητορικό, το σοφιστικό και τον ποιητικό. Στην ουσία ο αλ-Φαράμπι διαπλέκει τη λογική με την επιστημολογία και την ψυχολογία, αφού οι προαναφερθέντες τρόποι συλλογισμού καθορίζονται από το λογικό και το φανταστικό. Εάν τώρα η νοητική λειτουργία εξασκηθεί με τον τρόπο που περιγράφηκε, η όλη διαδικασία  θα αντικατοπτρίζει την οντολογική ιεραρχία. Αποκλειστικά η λογική και ο αποδεικτικός συλλογισμός οδηγούν σε βέβαιη γνώση. Τα ευεργετήματα της βέβαιης γνώσης δύναται να απολαύσει αποκλειστικά ο φιλόσοφος, ο μόνος που μπορεί να εξασκήσει αυτες τις τέχνες. Στους υπόλοιπους ανθρώπους αρκεί η προφητεία, η μεθερμηνεία της αλήθειας με τρόπο απλοϊκό και συμβολικό, αλλα ταυτόχρονα κατανοητός στις λαΪκές μάζες.
Σχέση Θρησκείας και Φιλοσοφίας
Το ενδιαφέρον του υπήρξε η ανάπτυξη ενός ιδιαίτερου κλάδου της φιλοσοφίας, ο οποίος αποκαλείται σήμερα φιλοσοφία της θρησκείας και πιθανώς είναι ο πρώτος που ανέπτυξε σειρά φιλοσοφικών επιχειρημάτων για την ύπαρξη του Θεού, ασκώντας σημαντική επίδραση σε μεταγενέστερες προσπάθειες των ευρωπαίων διανοητών του Μεσαίωνα επί του ίδιου θέματος. Για τη σχέση φιλοσοφίας και θρησκείας η θεώρηση του αλ-Φαράμπι είναι εξαιρετικά πρωτότυπη για την μεσαιωνική περίοδο.
Η εμφάνιση της θρησκείας στον χρόνο επακολούθησε αυτή της φιλοσοφίας. Η θρησκεία προέκυψε ως υποκατάστατο της φιλοσοφίας, καθώς οι σύνθετες και αφαιρετικές έννοιες της τελευταίας δεν ήταν εύκολα κατανοητές από τη μεγάλη μάζα των ανθρώπων. Η θρησκεία επιχειρεί να αποδώσει τα φιλοσοφικά δόγματα με τη χρήση και την αρωγή της φαντασίας. Η δε θεολογία, την οποία ο αλ-Φαράμπι αποκαλεί υποχείρια της θρησκείας, εντάσσεται στη ρητορική, η οποία με τη σειρά της είναι υποδεέστερη της φιλοσοφίας, γιατί είναι τέχνη πειθούς και όχι μέθοδος αναζήτησης της αλήθειας. Η θρησκεία, με την αρωγή της νομικής επιστήμης και της πολιτικής, έχει αναλάβει την καθοδήγηση της μεγάλης πλειοψειφίας, των αφρόνων, ώστε αυτοί να επιδιώξουν την ευδαιμονία. Το δυσάρεστο είναι, ότι οι θεολόγοι και οι θρησκευτικοί λειτουργοί δεν αντιλαμβάνοντια τη μειονεξία του χώρου τους, οπότε δεν διστάζουν να αντιπαρατεθούν με τη φιλοσοφία. Όμως, όσο πιο μακριά από τη φιλοσοφία κείνται τα θρησκευτικά δόγματα, τόσο πιο πολύ απέχουν από την αλήθεια και χάνουν την όποια πειστικότητα που μπορεί να διέθεταν. Τα προβλήματα με την κοινωνία γιγαντώνονται, όταν οι νομοθέτες εμφορούνται από θρησκευτικά ιδεώδη και δεν συνειδητοποιούν την ανάγκη να βασίσουν τη νομοθεσία στη φιλοσοφία, αντί για τη θρησκεία. Επειδή, όμως, ο αλ-Φαράμπι αντιμετωπίζει όλα αυτά τα ζητήματα υπό την προοπτική όχι μόνο της πόλης-κράτους ή του έθνους, αλλά και της οικουμένης, ανακύπτει η περίπτωση της διάδοσης μιας φιλοσοφικά θεμελιωμένης θρησκείας και σε άλλα άθνη, τα οποία ωστόσο δεν είναι ενήμερα για το ότι η θρησκεία αποτελεί απλό απείκασμα φιλοσοφικών θέσεων. Υπερασπίζονται με πάθος τη θρησκεία και λαμβανουν ως θέσφατα τις θέσεις της. Ως αποτέλεσμα της παρεξήγησης αυτής, οι άνθρωποι καθίστανται έρμαια πλανών, φανατίζονται και διάκεινται εχθρικά προς τη φιλοσοφία.
Επιστημολογία
Το Kitab ihsa' al- 'Ulum (Το βιβλίο της αρίθμησης των επιστημών) είναι πιθανώς η καλύτερη πηγή για την ταξινόμηση του αλ-Φαράμπι στις επιστήμες. Η πρωτοτυπία του σε σχέση με άλλους άραβες διανοητές είναι ότι ο αλ-Φαράμπι παραμερίζει την κλασική διαίρεση σε θεολογικές και φιλοσοφικές επιστήμες και ταξινομεί το υλικό του στις πέντε μείζονες κατηγορίες της επιστήμης της γλώσσας, της επιστήμης της λογικής, των μαθηματικών επιστημών, της φυσικής-μεταφυσικής και της πολιτικής επιστήμης, στην οποία βέβαια περιλαμβάνει το δίκαιο και τη σχολαστική θεολογία. Σε αυτές τις κύριες κατηγορίες, εγκυκλοπαιδικές ως προς τη διαμόρφωσή τους, αναπτύσσονται αρθρωτά υποκατηγορίες. Για παράδειγμα, στις μαθηματικές επιστήμες διακρίνονται επτά υποκατηγορίες που περιλαμβάνουν την αριθμητική, τη γεωμετρία, την οπτική, την αστρονομία, τη μουσική, τις μονάδες μέτρησης βάρους και τις μηχανικές εφαρμογές, που με τη σειρά τους περιλαμβάνουν επιμέρους υποκατηγορίες.
Η γνώση των επιστημών επιτυγχάνεται μέσω των τεσσάρων τύπων της πέμπτης διάνοιας ή νου: του δυνητικού νου, του πραγματικού νου, του επίκτητου νου και του μεσολαβητικού ή ενεργητικού νου. Ο δυνητικός νους διαθέτει τη δυνατότητα της αφαίρεσης, ανάγοντας έτσι τα όντα στην έσχατη ουσία τους.
Εξωτερικοί σύνδεσμοι
Κατηγορία:Ισλαμική φιλοσοφία Κατηγορία:Πέρσες φιλόσοφοι Κατηγορία:Μεσαιωνική Φιλοσοφία Κατηγορία:Νεοπλατωνισμός
Δήμος Βερμίου
thumb|Δήμος Βερμίου. Ο Δήμος Βερμίου ήταν δήμος του νομού Κοζάνης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Εορδαίας. Βρίσκονταν στο βορειότερο τμήμα του νομού, στα σύνορα με τον νομούς Φλώρινας, Πέλλας και Ημαθίας. Είχε πληθυσμό 3483 κατοίκους (απογραφή 2001). Η έδρα του δήμου Βερμίου ήταν τα Κομνηνά.
Διαίρεση
Περιλάμβανε τα δημοτικά διαμερίσματα:
Εξωτερικοί σύνδεσμοι
Βερμιου
Каракамен (дем)
Νταμφού
Η Νταμφού (τζόνγκα: གྲམ་ཕུ ) είναι πόλη του Μπουτάν. Είναι η πρωτεύουσα της Κεντρικής ζώνης και της περιφέρειας Τρισάνγκ. Έχει πληθυσμό 1.666 κατοίκους (απογραφή 2005). Βρίσκεται στον βόρειο-νότιο σιδηρόδρομο που ενώνει τις περιφέρειες Ουάνγκντου Φόντρανγκ, Γκελεφού και Σαρπάνγκ.
Εξωτερικοί σύνδεσμοι
Κατηγορία:Πόλεις του Μπουτάν
Σιδηροδρομικός σταθμός
Ο σιδηροδρομικός σταθμός είναι μια εγκατάσταση ή περιοχή όπου τα τρένα σταματούν τακτικά για την φόρτωση και εκφόρτωση επιβατών και εμπορευμάτων. Αποτελείται από τουλάχιστον μία παρατρόχια πλατφόρμα και ένα κτίριο σταθμών (αποθήκη) που παρέχει βοηθητικές υπηρεσίες όπως πώληση εισιτηρίων, αίθουσες αναμονής και υπηρεσίες αποσκευών/εμπορευμάτων. Εάν ένας σταθμός περιλαμβάνει μια γραμμή μονής διέλευσης, συχνά έχει έναν βρόχο διέλευσης για να διευκολύνει την κυκλοφορία των τρένων.
Η τοποθεσία όπου οι επιβάτες επιβιβάζονται ή αποβιβάζονται από το τρένο αποτελείται από μια πλατφόρμα και ένα υπόστεγο αναμονής αλλά μερικές φορές υποδεικνύεται απλώς από μια πινακίδα, στην οποία αναγράφεται η λέξη "στάση", «στάσεις» ή «προσωρινή στάση».
Οι σιδηροδρομικοί σταθμοί ενδέχεται να βρίσκονται πάνω στην επιφάνεια του εδάφους, κάτω από το έδαφος ή σε υπερυψωμένο έδαφος. Ενδέχεται να συνδέονται με τεμνόμενες σιδηροδρομικές γραμμές ή με άλλα μέσα μεταφοράς όπως λεωφορεία, τραμ ή άλλα συστήματα ταχείας διέλευσης.
Εξωτερικοί σύνδεσμοι
Σταθμος
Βενετική λίρα
Η λίρα (πληθυντικός λιρέτες) ήταν το διακριτό νόμισμα της Βενετίας μέχρι το 1807. Ήταν υποδιαιρεμένη σε 20 soldi, καθένα από 12 denari. Το ducato ήταν ίσο με 124 soldi, ενώ το tallero (επίσης γνωστό ως zecchino) ήταν ίσο με 7 λιρέτες. Η λίρα του Βασιλείου της Ιταλίας του Ναπολέοντα αντικατέστησε την Ενετική λίρα το 1807.
Νομίσματα
Στα τέλη του 18ου αιώνα κυκλοφόρησε ένα μεγάλος αριθμός από διαφορετικές αξίες νομισμάτων. Κόπηκαν αργυρά νομίσματα για 6 και 12 denari. Ασημένιες αξίες περιλάμβαναν 5, 10, 15 και 30 soldi, ⅛, ¼, ½ και 1 ducato, και ⅛, ¼, ½ και 1 tallero. Χρυσά νομίσματα περιλάμβαναν ¼, ½ και 1 ducato, 1 doppia, και 4, 5, 6, 8, 9, 10, 12, 18, 20, 24, 25, 30, 40, 50, 55, 60, 100 και 105 zecchini.
Η προσωρινή κυβέρνηση εξέδωσε ασημένια νομίσματα των 10 λιρών το 1797. Αυτά ακολουθήθηκαν κατά τη διάρκεια της Αυστριακής κατοχής από ½, 1, 1½ και 2 ασημένιες λίρες, και 1 χρυσό zechinno, που εκδόθηκαν μεταξύ 1800 και 1802.
Εξωτερικοί σύνδεσμοι
Κατηγορία:Ιστορικά νομίσματα Κατηγορία:Ιστορία της Βενετικής Δημοκρατίας
Κύπελλο Κυπελλούχων Ευρώπης ποδοσφαίρου 1990-91
Η περίοδος 1990-91 του Κυπελλου Κυπελλούχων Ευρώπης ανάδειξε νικήτρια την Μάντσεστερ Γιουνάιτεντ, με αντίπαλο στον τελικό την Μπαρτσελόνα. Ήταν μια μεγάλη επιστροφή στο ευρωπαϊκό ποδόσφαιρο για τις αγγλικές ομάδες, οι οποίες είχαν υποστεί ένα πενταετή αποκλεισμό μετά την Τραγωδία του Χέιζελ.
Πρώτος γύρος
† Η σειρά των αγώνων αντιστράφηκε μετά την αρχική κλήρωση.
Κορυφαίοι σκόρερ
Οι πρώτοι σκόρερ του Κυπέλλου Κυπελλούχων 1990-91 είναι οι ακόλουθοι:
Εξωτερικοί σύνδεσμοι
Κατηγορία:Κύπελλο Κυπελλούχων Ευρώπης Κατηγορία:Ποδόσφαιρο το 1990
Δίας LVI
Ο Δίας LVI είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2011. Οι παρατηρήσεις που έγιναν από τις 27 Σεπτεμβρίου έως τις 28 Νοεμβρίου του 2011, ήταν συνολικά 13. Η φορά της περιφοράς του γύρω από τον Δία είναι αντίστροφη από αυτή της περιφοράς του Δία γύρω από τον Ήλιο. Η αρχική προσωρινή ονομασία που του είχε δοθεί ήταν S/2011 J 2.
Εξωτερικοί σύνδεσμοι
Κατηγορία:Φυσικοί δορυφόροι Δία
Τιμητική στήλη του Πολύβιου
Η στήλη βρέθηκε την άνοιξη του 1881 κοντά στο χωριό Καρνέσι (η μεταγενέστερη και σημερινή Άνω Κλειτορία Αχαΐας) της Επαρχίας Καλαβρύτων, όπου βρίσκονται τα ερείπια του αρχαίου Κλείτορος. Αντίγραφό του φυλάσσεται στο Βασιλικό Μουσείο του Βερολίνου.
Περιγραφή και ερμηνεία
Το επάνω άκρο του ανάγλυφου φέρει επιγραφή δύο σειρών, η οποία έχει φθαρεί και δεν διακρίνεται πλέον. Παριστάνει έναν πολεμιστή με το σώμα στραμμένο προς τον θεατή, ενώ το κεφάλι είναι στραμμένο προς τα αριστερά. Το σώμα του πολεμιστή είναι επεξεργασμένο με πολλές και ακριβείς ανατομικές λεπτομέρειες. Ο μανδύας είναι από μαλακό ύφασμα και σχηματίζει πτυχές. Στο υπόβαθρο διακρίνουμε τη ασπίδα του, όρθια ακουμπισμένη στο έδαφος. Στην μέση του κρέμεται το σπαθί, στον ώμο του ακουμπάει ένα μακρύ δόρυ.
Διάφορα ιδιόμορφα χαρακτηριστικά του προσώπου και του σώματος δείχνουν ότι το ανάγλυφο εικονίζει κάποιο συγκεκριμένο πρόσωπο, έναν θωρακίτη πολεμιστή. Αφού η επιγραφή δεν είναι πλέον αναγνώσιμη, μόνο η ερμηνεία του έργου μπορεί να μας δώσει παραπάνω πληροφορίες. Το ανάγλυφο ερμηνεύεται ως Πολύβιος, ο οποίος φοράει την πολεμική του στολή και σηκώνει τον βραχίονα για να ομιλήσει. Τα όπλα που εικονίζονται είναι χαρακτηριστικά γνωρίσματα μιας συγκεκριμένης εποχής. Η στρογγυλή ασπίδα και το μακρύ δόρυ κατατάσσουν το ανάγλυφο στην εποχή μετά το 206 π.Χ. Η ερμηνεία του ως Πολύβιο το κατατάσσει μετά το 146 π.Χ.
Πηγές
Κατηγορία:Στήλες Κατηγορία:Ανάγλυφα Κατηγορία:Κλείτωρ
Ελλειπτική καμπύλη
Ελλειπτική καμπύλη ονομάζουμε μια καμπύλη E πάνω από ένα σώμα \mathbb{F} η οποία δίνεται από την εξίσωση:
Κάθε ελλειπτική καμπύλη σε σώμα με χαρακτηριστική διάφορη του 2 ή του 3 μπορεί να αναχθει με κατάλληλα αλλαγη μεταβλητων στην μορφη:
Παραδείγματα
Αρχείο:ECexamples01.png
Άθροιση σημείων
Έστω δύο σημεία της καμπύλης P, Q. Φέρουμε την εύθεία που διέρχεται από αυτά και βρίσκουμε το τρίτο σημείο R που η ευθεία αυτή τέμνει την ελλειπτική καμπύλη. Ο Φραγκίσκος Αλέξανδρος Σαργολόγος πρότεινε την ακολουθία Φιμπονάτσι ως ελλειπτική συνέχεια. Το άθροισμα των P, Q ορίζεται ως το συμμετρικό του R ως προς τον άξονα X. Το σημείο αυτό ορίζεται και ως το αντίστροφο του R και συμβολίζεται με -R. Δηλαδή ισχύει: P+Q=-R.
Αν η ευθεία που διέρχεται από δύο σημεία δεν τέμνει την ελλειπτική καμπύλη σε τρίτο, τότε το άθροισμά τους είναι το 0.
Αρχείο:ECClines.svg
Κατηγορία:Θεωρία αριθμών
Cisco Systems
Η Cisco Systems, Inc. είναι μια πολυεθνική εταιρεία με βάση το Σαν Χοσέ της Καλιφόρνια, η οποία σχεδιάζει και εμπορεύεται ηλεκτρονικά προϊόντα, συσκευές δικτύωσης υπολογιστών, και προϊόντα και υπηρεσίες τηλεπικοινωνιών. Έχει περισσότερους από 70 χιλιάδες υπαλλήλους σε όλο τον κόσμο, και ετήσια έσοδα 40 δισεκατομμυρίων δολαρίων το 2010. Η μετοχή της εισήχθηκε στον δείκτη Dow Jones στις 8 Ιουνίου 2009, και συμπεριλαμβάνεται επίσης στους καταλόγους S&P 500 Index, Russell 1000 Index, NASDAQ 100 Index και Russell 1000 Growth Stock Index.
Παραπομπές
Κατηγορία:Επιχειρήσεις των ΗΠΑ Κατηγορία:Εταιρείες ιδρυθείσες το 1984
Θεόδωρος Μποζίδης
Ο Θεόδωρος Μποζίδης (γεννημένος στις 8 Απριλίου 1973) είναι Έλληνας επαγγελματίας πετοσφαιριστής. Έχει ύψος 196εκ και αγωνίζεται στη θέση του πασαδόρου.
Καριέρα
Γεννημένος στην Ορεστιάδα, ο Μποζίδης έκανε τα πρώτα του βήματα στην τοπική ομάδα της γενέτειράς του, στην οποία παρέμεινε μέχρι το 2001.
Το 2001 αποφάσισε να συνεχίσει την καριέρα του στον Ηρακλή Θεσσαλονίκης, στον οποία παρέμεινε για τρία χρόνια. Την περίοδο 2004-05 αγωνίστηκε με την τοπική ομάδα της Νίκαιας, ενώ το 2005 επέστρεψε στην Ορεστιάδα για ένα χρόνο.
Την περίοδο 2006-07 αγωνίστηκε με τα χρώματα του Ολυμπιακού Πειραιώς, ενώ τη διετία 2007-09 αγωνίστηκε στην Ιταλική Βίμπο Βαλέντια.
Το 2009 επέστρεψε στην Ελλάδα για λογαριασμό του ΠΑΟΚ, από τον οποίο ωστόσο αποτέλεσε παρελθόν λίγους μήνες αργότερα. Τη διετία 2010-12 αγωνίστηκε αρχικά με την ομάδα του Απόλλωνα Καλαμαριάς (2010-11) κι έπειτα με αυτήν του Ηρακλή (2011-12) για δεύτερη φορά στην καριέρα του, κατακτώντας μάλιστα το εγχώριο νταμπλ του 2012.
Διεθνείς συμμετοχές
Ο Μποζίδης ήταν διεθνής με την εθνική ομάδα πετοσφαίρισης για αρκετά χρόνια πραγματοποιώντας περισσότερες από 100 συμμετοχές.
Πηγές
Κατηγορία:Πετοσφαιριστές ΟΣΦΠ Κατηγορία:Πετοσφαιριστές ΠΑΟΚ Κατηγορία:Πετοσφαιριστές Ηρακλή Κατηγορία:Έλληνες αθλητές της πετοσφαίρισης
Λεωνίδας Ιασωνίδης
Ο Λεωνίδας Ιασωνίδης (1884-29 Ιουλίου 1959) ήταν Έλληνας πολιτικός, βουλευτής Θεσσαλονίκης που διετέλεσε Υπουργός Πρόνοιας με την κυβέρνηση του κόμματος Φιλελευθέρων.
Γέννηση-Σπουδές
Γεννήθηκε στον στο Ορντού ή κατ' άλλους στην Πουλαντζάκη της Οθωμανικής Αυτοκρατορίας το 1884. Αποφοίτησε από το Φροντιστήριο Τραπεζούντας το 1902 και στη συνέχεια σπούδασε νομικά στην Κωνσταντινούπολη, από όπου έλαβε πτυχίο το 1912. Συνέχισε τις σπουδές του στο Παρίσι, λαμβάνοντας πτυχίο στις πολιτικές και κοινωνικές επιστήμες, το έτος 1915.
Δράση στον Καύκασο και φυγή στην Ελλάδα
Κατά τη διάρκεια του Α’ Παγκοσμίου Πολέμου φεύγει από τη Γαλλία και βρίσκεται στον Καύκασο, προκειμένου να εμψυχώσει και να οργανώσει τους Έλληνες του Πόντου που αναζητούσαν καταφύγιο στη Ρωσία, για να αποφύγουν τις διώξεις από τους Τούρκους. Ιδρύει στο Ροστόβ την «Ευξεινοπόντειον Ένωσιν», το 1917, και πρωτοστατεί στην ίδρυση της «Κεντρικής Ενώσεως Ποντίων» στο Αικατερινοντάρ το 1918. Συμμετέχει, το 1919, στην Εθνοσυνέλευση των Ποντίων του Βατούμ, της οποίας διετέλεσε τελευταίος πρόεδρος, με σκοπό την αποκατάσταση του Πόντου και τη δημιουργία ανεξάρτητης-αυτόνομης Δημοκρατίας.
Το 1920 μεταβαίνει στην Αθήνα, επισκέπτεται το Παρίσι και το Λονδίνο αργότερα, ως επικεφαλής της "Επιτροπής Εθνικής Αμύνης", και αγωνίζεται με κάθε τρόπο για την ανεξαρτησία του Πόντου. Η δράση του έχει ως αποτέλεσμα την ερήμην καταδίκη του σε θάνατο με απαγχονισμό από τα Δικαστήρια της Αμάσειας, που οργάνωσαν οι νεότουρκοι και οδήγησαν στον θάνατο χιλιάδες Έλληνες του Πόντου.
Συμμετοχή στην ελληνική πολιτική ζωή και αυτοεξορία
Το Σεπτέμβριο του 1922 έρχεται πρόσφυγας στην Ελλάδα. Αγωνίζεται για τα δικαιώματα των προσφύγων που κατέφυγαν στην Ελλάδα μετά τη Μικρασιατική Καταστροφή. Από το 1923 εκλεγόταν συνεχώς Βουλευτής Θεσσαλονίκης. Στήριζε την Εθνική Ένωσις Ελλάς η οποία ήταν η σημαντικότερη αντισημιτική και φασιστική οργάνωση της βόρειας Ελλάδας κατά τον Μεσοπόλεμο. Εργάστηκε στο Υπουργείο Κοινωνικής Πρόνοιας και διετέλεσε Υπουργός Πρόνοιας, συμμετέχοντας στην κυβέρνηση του κόμματος Φιλελευθέρων” (1930-1932). Αυτοεξορίσθηκε στην Αγγλία μετά την κήρυξη της δικτατορίας Μεταξά. Από στην Αγγλία αρθογραφούσε σε εφημερίδες, εμψυχώνοντας τους Έλληνες στον αγώνα τους εναντίον των δυνάμεων κατοχής. Μετά την απελευθέρωση, επέστρεψε στην Ελλάδα και επανεκλέχθηκε Βουλευτής. Διετέλεσε επίσης Υπουργός Γενικός Διοικητής Βορείου Ελλάδος.
Πηγές
Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Έλληνες υπουργοί Πρόνοιας Κατηγορία:Έλληνες υπουργοί Γενικοί Διοικητές Βορείου Ελλάδος Κατηγορία:Βουλευτές Θεσσαλονίκης Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης Κατηγορία:Αντισημιτισμός στην Ελλάδα Κατηγορία:Φασισμός στην Ελλάδα
Δακτύλιος
Η λέξη δακτύλιος μπορεί να αναφέρεται στις εξής έννοιες:
Λεπτοκαρυά Ιωαννίνων
Για οικισμούς στην Ελλάδα με το ίδιο όνομα δείτε το λήμμα: Λεπτοκαρυά
Η Λεπτοκαρυά ή Λεπτοκαρυά Ζαγορίου είναι ορεινό χωριό του νομού Ιωαννίνων και συμπεριλαμβάνεται στα Ζαγοροχώρια, ειδικότερα στο κεντρικό Ζαγόρι.
Γεωγραφία - Ιστορία
Η Λεπτοκαρυά βρίσκεται στις πλαγιές της Τύμφης σε υψόμετρο 1.020 μέτρων και απέχει 62 χλμ. βορειοανατολικά από την πόλη των Ιωαννίνων. Η παλιότερη ονομασία του, από την εποχή της τουρκοκρατίας, ήταν Λιασκοβέτσι. Το χωριό έχει υποστεί ολοκληρωτική καταστροφή δύο φορές στην ιστορία του. Την πρώτη φορά, το 1912 στην περίοδο των Βαλκανικών πολέμων, από τους Τούρκους και τη δεύτερη, στην περίοδο της κατοχής το 1943, από τους Γερμανούς. Αξιοθέατα είναι τα πέτρινα γεφύρια γύρω από το χωριό αλλά και τις εκκλησίες του Αγίου Αθανασίου και του Αγίου Νικολάου. Στη τοποθεσία "Παλιομονάστηρο", νοτιοανατολικά από τους Φραγκάδες, επάνω σε μικρό λοφίσκο, υπάρχουν  ερείπια παλαιού μοναστηριού, που σύμφωνα με την τοπική παράδοση, ήταν αφιερωμένο στους Ταξιάρχες Γαβριήλ και Μιχαήλ και ανήκε από κοινού, στους Φραγκάδες και τη Λεπτοκαρυά.
Διοικητικά
Η Λεπτοκαρυά αναφέρεται το 1919 με το όνομα Λιασκοβέτσι στο ΦΕΚ 184Α-19/08/1919 να ορίζεται έδρα της ομώνυμης κοινότητας. Το 1927 μετονομάζεται σε Λεπτοκαριά Ζαγορίου και το 1940 διορθώνεται σε Λεπτοκαρυά Ζαγορίου. Σύμφωνα με το πρόγραμμα Καλλικράτης αποτελεί την τοπική κοινότητα Λεπτοκαρυάς Ζαγορίουπου που ανήκει στη δημοτική ενότητα Τύμφης του Δήμου Ζαγορίου και σύμφωνα με την απογραφή 2011 έχει πληθυσμό 31 κατοίκους. Σύμφωνα με την απογραφή του 2001 ήταν 65 κάτοικοι.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Τύμφης Κατηγορία:Δήμος Ζαγορίου
Σφαγή του Οικονομείου
thumb|350px|Η είδηση της Σφαγής του Οικονομείου (Κουμ Πουργάς), όπως δημοσιεύτηκε στην Αθηναϊκή εφημερίδα "ΣΚΡΙΠΤ" στις 31 Ιανουαρίου 1913.
Στις 25 Ιανουαρίου 1913, ημέρα Σάββατο, το τουρκικό πολεμικό «Ιδζλάλ», μετά από αποτυχία του να προσορμίσει στο λιμάνι των Επιβατών της Ανατολικής Θράκης, προσορμίστηκε στο γειτονικό Οικονομείο, όπου αποβιβάστηκαν 500 Τούρκοι στρατιώτες, και σημειώθηκε σφαγή κατοίκων του χωριού.
Ο αρχηγός των τσετών τοποθέτησε στρατιώτες γύρω από το χωριό, για να μην αφήνουν να φύγει κανένας και στη συνέχεια ζήτησε από τον μουχτάρη να συγκεντρώσει όλους τους άντρες στο «Αρχιγένειο Δημοτικό Σχολείο» του χωριού, ηλικίας από 15 ετών και πάνω. Οι συγκεντρωθέντες οδηγούνταν κατά ομάδες στην παραλία και εκτελούνταν.
Ο αριθμός των θυμάτων αναφέρεται στα 96 άτομα, ή 140.
Το γεγονός της Σφαγής του Οικονομείου θεωρείται ως η πρώτη καταγεγραμμένη έκφανση της Γενοκτονίας των Ελλήνων της Ανατολής.
Βιβλιογραφία
Κατηγορία:Θηριωδίες στην Οθωμανική Αυτοκρατορία Κατηγορία:Θηριωδίες κατά τον Α΄ Παγκόσμιο πόλεμο Κατηγορία:Θηριωδίες στην Ελλάδα
Διχοτομημένη πόλη
Διχοτομημένη πόλη είναι μία πόλη η οποία, ως αποτέλεσμα πολιτικών αλλαγών ή μετακινήσεων συνόρων, αποτελεί (ή αποτελούσε) δύο χωριστές οντότητες. Παραδείγματα τέτοιων πόλεων είναι η Ιερουσαλήμ με τη μισή να ελέγχεται από το Κράτος του Ισραήλ και την υπόλοιπη μισή από το μη αναγνωρισμένο Κράτος της Παλαιστίνης και η Λευκωσία με τη μισή να ελέγχεται από την Κυπριακή Δημοκρατία και την υπόλοιπη μισή από την μη αναγνωρισμένη Τουρκική Δημοκρατία της Βόρειας Κύπρου.
Κατηγορία:Πόλεις
Ηλιόπουλος
Το ελληνικό επώνυμο Ηλιόπουλος, που ετυμολογικά σημαίνει «γιος του Ηλία», μπορεί να αναφέρεται σε κάποιο από τα παρακάτω πρόσωπα:
Θεμιστοκλής (φρεγάτα)
thumb|right|300px|Η Φρεγάτα Θεμιστοκλής Η Φ/Γ Θεμιστοκλής (F 465), τύπου S, ανήκει στο ελληνικό Πολεμικό Ναυτικό και κατασκευάστηκε στα ναυπηγεία "Netherlands Koninklijke" της Ολλανδίας. Καθελκύστηκε τον Αύγουστο του 1979 και ενεργοποιήθηκε το 1981 εντασσόμενο στο Πολεμικό Ναυτικό της Ολλανδίας. Το 2003 αποκτήθηκε από το Πολεμικό Ναυτικό της Ελλάδος και από τότε υπάγεται στην Διοίκηση Φρεγατών του Αρχηγείου Στόλου του Γενικού Επιτελείου Ναυτικού.
Παραπομπές
Θεμιστοκλης
Δήμος Ιτάνου
Το παρόν λήμμα αφορά τον πρώην καποδιστριακό δήμο Ιτάνου.
Για τον σημερινό δήμο βλέπε: Δήμος Σητείας
Ο Δήμος Ιτάνου ήταν δήμος του νομού Λασιθίου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σητείας. Βρισκόταν στα ανατολικά του νομού Λασιθίου και είχε σαν έδρα το Παλαίκαστρο. Πρόκειται για παραθαλάσσιο δήμο. Σύμφωνα με την απογραφή του 2001 ο δήμος είχε συνολικά 2.514 κατοίκους και έκταση 197.406 στρέμματα.
Ο δήμος περιλάμβανε 4 δημοτικά διαμερίσματα:
Σώμα
Ο όρος σώμα μπορεί να αναφέρεται στις εξής έννοιες:
Ρίκσο
Το ρίκσο είναι δίτροχο ή τρίτροχο καλάθι μεταφοράς, το οποίο τραβιέται από ένα άτομο και μεταφέρει ένα άτομο. Η πρώτη χρήση του όρου ήταν το 1879. Με την πάροδο των αιώνων, εφευρέθηκαν τα κυκλικά ρίκσο, τα αυτόματα ρίκσο και τα ηλεκτρικά ρίκσο, τα οποία αντικατέστηκαν το παραδοσιακό χειροκίνητο τράβηγμα, με μερικές εξαιρέσεις όταν χρησιμοποιούνται στον τουρισμό.
Τα ρίκσο δημιούργησαν μια δημοφιλή μορφή μεταφορικού μέσου και αποτέλεσαν πηγή απασχόλησης για τους άνδρες εργάτες στις ασιατικές πόλεις του 19ου αιώνα. Η εμφάνισή τους σχετίζεται με την πρόσφατα αποκτηθείσα γνώση των συστημάτων ρουλεμάν. Η δημοτικότητά τους μειώθηκε καθώς τα αυτοκίνητα, τα τρένα και άλλα είδη μεταφορικών μέσων έγιναν ευρέως διαθέσιμα.
Τα αυτόματα ρίκσο έγιναν ξανά δημοφιλή σε αρκετές πόλεις τον 20ο αιώναως εναλλακτική λύση για τα ταξί λόγω του χαμηλού κόστους ενοικίασής τους.
Κατηγορίες
Οι κατηγορίες ρίκσο περιλαμβάνουν:
Ορμίσδας Α΄ της Περσίας
thumb|300px|Ο Ορμίσδας Α’ της Περσίας σε νόμισμα
Ο Ορμίσδας Α’ της Περσίας ήταν ο τρίτος Πέρσης βασιλιάς της δυναστείας των Σασσανιδών. Βασίλευσε μεταξύ 272 και 273 για την ακρίβεια έναν χρόνο και 10 μέρες, νεώτερος γιος και διάδοχος του Σαπώρη του μέγα. Την περίοδο της βασιλείας του πατέρα του ήταν κυβερνήτης του Χορασάν, συμμετείχε σε όλες τις εκστρατείες του Σαπώρη του μεγάλου εναντίον του Ρωμαίου αυτοκράτορα Βαλεριανού. Σύμφωνα με την Περσική παράδοση της ιστορίας του παππού του Αρδασίρ Α΄ όπως διασώθηκε σε ένα κείμενο των Παχλαβί ήταν γιος μιας κόρης του Μιθράκ ενός Πέρση σατράπη. Οι μάγοι είπαν στον Αρδασίρ ότι ο συντηρητής της δυναστείας του θα προέλθει από το αίμα του Μιθράκ, ο Αρδασίρ ύστερα από αυτό εκτέλεσε όλη την οικογένεια του αλλά μια κόρη του Μιθράκ σώθηκε από έναν βοσκό. Ο γιος του Αρδασίρ Σαπώρης όταν την είδε την ερωτεύθηκε και έκανε μαζί της γιο τον Ορμίσδα, τον αναγνώρισε αργότερα και ο παππούς του Αρδασίρ. Πέθανε πρόωρα χωρίς απογόνους, τον διαδέχθηκε ο μεγαλύτερος αδελφός του Βαράμης Α΄
Πηγές
Κατηγορία:Πέρσες βασιλείς Κατηγορία:Δυναστεία των Σασσανιδών
Vaya Con Dios
Οι Vaya Con Dios είναι βελγικό μουσικό συγκρότημα, που δημιουργήθηκε το 1986 από τους Dani Klein, Dirk Schoufs και Willy Lambregt (το τελευταίο μέλος αντικαταστάθηκε από τον Jean-Michel Gielen). Στα ισπανικά το όνομά τους σημαίνει "Ο Θεός μαζί σας".
Έκαναν διεθνή επιτυχία με τραγούδια όπως το "Just a Friend of Mine" (που έγινε επιτυχία στη Γαλλία), "What's a Woman?" (νούμερο 1 επιτυχία στην Ολλανδία το 1990), "Nah Neh Nah", "Don't Cry for Louie", "Puerto Rico", "Heading for a Fall", "Johnny" και "Don't Break My Heart".
Συνολικά, οι Vaya Con Dios έχουν πουλήσει περισσότερα από 7 εκατομμύρια άλμπουμς και πάνω από 3 εκατομμύρια singles.
Ιστορία
Η Ντάνι Κλάιν (Dani Klein), κύρια τραγουδίστρια και ο Βίλι Λάμπρεγκτ (Willy Lambregt) έκαναν προηγουμένως επιτυχία στο συγκρότημα Arbeid Adelt! και αποφάσισαν να δημιουργήσουν το συγκρότημα Vaya Con Dios μαζί με τον κοντραμπασίστα Dirk Schoufs, επειδή είχαν κοινά ενδιαφέροντα στην τσιγγάνικη μουσική, την τζαζ και την όπερα. Οι ίδιοι θεωρούσαν ότι τα εν λόγω μουσικά είδη δεν απολάμβαναν ευρύτερη εκτίμηση στις Βρυξέλλες.
Εξαιτίας του τσιγγάνικου ρυθμού τους, το συγκρότημα δεν ήταν ευρύτερα γνωστό στην Ολλανδία. Ωστόσο, το καλοκαίρι του 1990 κατάφεραν να κάνουν την πρώτη τους επιτυχία με το "What's a Woman?" το οποίο ήταν στο νούμερο ένα για τρεις εβδομάδες. Έτσι, τα μέλη τους συγκροτήματος έγιναν οι δεύτεροι Βέλγοι καλλιτέχνες που πέτυχαν να έχουν μία νούμερο ένα επιτυχία στην Ολλανδία, με πρώτο τον Ιβάν Χέιλεν το 1974. Το τραγούδι αναφέρεται στις δυσκολίες που έχουν οι άνδρες και οι γυναίκες, που από τη μία χρειάζονται οι μεν τους δε, από την άλλη όμως δυσκολεύονται να κατανοήσουν ο ένας τον άλλο.
Το 1991 οι Ντάνι Κλάιν και Ντιρκ Σουφς αποφάσισαν να συνεχίσουν ξεχωριστά την καριέρα τους και έκτοτε το συγκρότημα αποτελείται από την Κλάιν και διάφορους μουσικούς. Στις 24 Μαΐου του 1991 ο Σουφς απεβίωσε από ασθένεια που σχετίζεται με το AIDS. Ο ίδιος είχε προσβληθεί από τον ιό HIV μέσω χρήσης ναρκωτικών. Το τρίτο άλμπουμ του συγκροτήματος, με τίτλο Time Flies είναι πιο μελαγχολικό από τα προηγούμενα.
Παρά την αλλαγή της μουσικής και της σύνθεσης του συγκροτήματος, οι Vaya Con Dios παρέμειναν δημοφιλείς στην Ευρώπη και ιδιαίτερα στη Γαλλία, τη Γερμανία και τη Σκανδιναβία, ως το 1996, οπότε αποχώρησε η Κλάιν από τη μουσική βιομηχανία λόγω υπερβολικής πίεσης. Η τραγουδίστρια επανήλθε το 1999 στο συγκρότημα Purple Prose, που κυκλοφόρησε ένα ομότιτλο άλμπουμ τη ίδια χρονιά. Οι Vaya Con Dios επέστρεψαν το 2004 με νέο album υπό τον τίτλο The Promise, που κυκλοφόρησε από ανεξάρτητη δισκογραφική εταιρεία. Το 2006 κυκλοφόρησαν ένα συλλεκτικό άλμπουμ, με τις μεγαλύτερες επιτυχίες τους.
Εξωτερικοί σύνδεσμοι
Κατηγορία:Βελγικά μουσικά συγκροτήματα
Ηλίας Κορμάς
Με την ευκαιρία του εορτασμού των 200 χρόνων της Ελληνικής επανάστασης, στο χωριό Κεφαλληνού τιμήθηκε η μνήμη του Ηλία Κορμά και όσων έπεσαν στο Μανιάκι.
Δείτε επίσης
Κατηγορία:Αγωνιστές του 1821 Κατηγορία:Οπλαρχηγοί του 1821 Κατηγορία:Έλληνες πληρεξούσιοι Ηλιας
Γκραν Πρι Αυστραλίας 2019 (Φόρμουλα 1)
Το Γκραν Πρι Αυστραλίας 2019 ήταν ο εναρκτήριος αγώνας στο Παγκόσμιο πρωτάθλημα Φόρμουλα 1 (2019). Διεξήχθει στην πίστα Melbourne Grand Prix Circuit στη Μελβούρνη της Αυστραλίας το τριήμερο 15-17 Μαρτίου 2019.
Ελαστικά
Η Pirelli από το 2019 εφαρμόζει αλλαγές όσον αφορά τα ελαστικά. Συγκεκριμένα αποφασίστηκε να απλοποιηθεί η ποικιλία των ελαστικών και πλέον σε όλους τους αγώνες η άσπρη γόμα θα είναι η σκληρή, η κίτρινη θα είναι η μεσαία και η κόκκινη θα είναι η μαλακή. Παρότι τα χρώματα θα είναι πάντα 3 συγκεκριμένα (στεγνά), τα ελαστικά που έχει η Pirelli διαθέσιμα είναι 5 και σε κάθε αγώνα θα επιλέγονται 3 από αυτά ανάλογα με τις ανάγκες της κάθε πίστας. Οι ονομασίες των ελαστικών είναι: C1, C2, C3, C4, C5, με την C1 να είναι η πιο σκληρή και την C5 η πιο μαλακή.
Free Practice 1 (FP1)
Στα πρώτα δοκιμαστικά της Παρασκευής, στις 15 Μαρτίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 2 (FP2)
Στα δεύτερα δοκιμαστικά της Παρασκευής, στις 15 Μαρτίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 16 Μαρτίου 2019, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 16 Μαρτίου 2019 λίγες ώρες μετά το FP3. Την Pole Position κέρδισε ο Λιούις Χάμιλτον με τον Βαλτέρι Μπότας να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Αγώνας
Ο αγώνας διεξήχθη την Κυριακή 17 Μαρτίου 2019.
Τελική κατάταξη
– Συμπεριλαμβάνεται και 1 πόντος για τον ταχύτερο γύρο του αγώνα.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2019 Κατηγορία:Αθλητισμός στην Αυστραλία
Κρουαζιέρα
thumb|right|250px|Κρουαζιερόπλοιο έξω από το λιμάνι Η κρουαζιέρα είναι θαλασσινό ταξίδι αναψυχής με κρουαζιερόπλοιο, που διανύει μια συγκεκριμένη διαδρομή. Η κρουαζιέρα συνδυάζει την επίσκεψη διαφόρων παραθαλάσσιων πόλεων και λιμανιών υψηλού τουριστικού ενδιαφέροντος, με την αναψυχή της διαμονής στο πλοίο. Μια κρουαζιέρα μπορεί να διαρκεί από μία ημέρα μέχρι και κάποιους μήνες (παγκόσμιες κρουαζιέρες). Η μεγαλύτερη σε διάρκεια κρουαζιέρα διήρκησε 335 μέρες, δηλαδή 11 μήνες. Ξεκίνησε στις 6 Μαρτίου 2010 από την Σιγκαπούρη και ολοκληρώθηκε στις 3 Φεβρουαρίου 2011 στο λιμάνι από το οποίο ξεκίνησε. Η κρουαζιέρα πραγματοποιήθηκε με το κρουαζιερόπλοιο Spirit of Oceanus.
Ιστορική αναδρομή
Τα επιβατικά πλοία παλιά εκτελούσαν δρομολόγια γραμμής. Η πρώτη απόπειρα για την οργάνωση κρουαζιέρας έγινε το 1835 όταν ο συντάκτης της εφημερίδας "Shetland Journal" έγραψε ένα άρθρο στο οποίο πρότεινε να οργανωθούν κρουαζιέρες στην Ισλανδία και στις Νήσους Φερόε το καλοκαίρι και στην Ισπανία το χειμώνα. Το 1867 το "Quaker City" πραγματοποίησε το ταξίδι που θεωρείται η πρώτη κρουαζιέρα. Αφετηρία του ταξιδιού ήταν η Νέα Υόρκη και το πλοίο πήγε στην Ευρώπη και στους Αγίους Τόπους. Το 1891 ο Άλμπερτ Μπαλλίν πρότεινε πρώτος την διεξαγωγή ταξιδιού αναψυχής με πλοίο. Η πρώτη κρουαζιέρα ήταν μια δίμηνη διαδρομή στο πολυτελές πλοίο Αουγκούστα Βικτόρια. Την ημέρα του απόπλου το καράβι δέχτηκε την επίσημη επίσκεψη του Κάιζερ Βίλχελμ. Το πλοίο απέπλευσε από το λιμάνι του Κουξχάφεν με προορισμό το Σαουθάμπτον, Γιβραλτάρ, Γένουα, Κάιρο, Ιερουσαλήμ, Δαμασκό, Κωνσταντινούπολη, Αθήνα, Μάλτα, Νεάπολη, Λισαβόνα και Αμβούργο. Στα μεταγενέστερα χρόνια πριν τον Α' Παγκόσμιο Πόλεμο πολλά ταξίδια γραμμής διαφημίζνταν ως κρουαζιέρες. Αργότερα την περίοδο του Μεσοπολέμου πλοία που μέχρι τότε έκαναν ταξίδια γρααμής υπέστησαν αλλαγές και άρχισαν να πραγματοποιούν κρουαζιέρες. Μετά τον Β' Παγκόσμιο Πόλεμο τα πράγματα άλλαξαν. Την δεκαετία του 1950 και του 1960 τα αεροπορικά ταξίδια γινόντουσαν όλο και πιο δημοφιλή. Τοτε τα ταξίδια γραμμής σταμάτησαν σιγά σιγά. Παράλληλα το επίπεδο ζωής βελτιώθηκε. Ως αποτέλεσμα περισσότεροι άνθρωποι είχαν χρήματα και χρόνο γα να ταξιδεύουν. Από τότε οι κρουαζιέρες απέκτησαν μεγάλη δημοτικότητα και παραμένουν ως σήμερα ένας συνηθισμένος τρόπος διακοπών για εκατομμύρια ανθρώπους σε όλο τον κόσμο.
Κατηγορία:Τουρισμός Κατηγορία:Πλοίο
Δίας LXXII
Ο Δίας LXXII, γνωστός και με την προσωρινή ονομασία S/2011 J 1, είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2011. Είναι ο δεύτερος δορυφόρος του Δία που ανακαλύφθηκε το έτος 2011. Οι παρατηρήσεις που έγιναν από τις 27 Σεπτεμβρίου έως τις 22 Οκτωβρίου του 2011, ήταν συνολικά 13. Η φορά της περιφοράς του γύρω από τον Δία είναι αντίστροφη από αυτή της περιφοράς του Δία γύρω από τον Ήλιο.
Ο δορυφόρος χάθηκε μετά την ανκάλυψη του, αλλά τελικά επανεντοπίστηκε επίσημα στις 17 Σεπτεμβρίου του 2018. Μετά την ανακοίνωση του επανεντοπισμού του, έλαβε τον επίσημο χαρακτηρισμό ως Δίας LXXII.
Εξωτερικοί σύνδεσμοι
Κατηγορία:Φυσικοί δορυφόροι Δία
Ιωάσαφ Β΄ Αχριδών
Ο Ιωάσαφ Β' Αχριδών (1660-1745) ήταν Έλληνας Ορθόδοξος επίσκοπος και Αρχιεπίσκοπος Αχριδών.
Βίος
Γεννήθηκε το 1660 στη Μοσχόπολη της Βορείου Ηπείρου. Καταγόταν από πλούσια οικογένεια, του Γκόντου Οικονόμου. Φοίτησε σε εκπαιδευτήρια της πατρίδας του, σπουδάζοντας φιλολογία, ρητορική και θεολογία. Σε νεαρή ηλικία ακολούθησε τον ιερατικό βίο. Το 1706 εκλέχθηκε επίσκοπος Πρεσπών, το 1709 εκλέχθηκε μητροπολίτης Κορυτσάς, θέση στην οποία παρέμεινε μέχρι τον θάνατό του το 1745. Το 1718 στις 18 Ιουνίου, εκλέγεται Αρχιεπίσκοπος Αχριδών, στο Μαύροβο, προάστιο της πόλης της Καστοριάς, διαδεχόμενος τον καθαιρεθέντα Φιλόθεο τον από Ναούσης. Η ενθρόνισή του πραγματοποιήθηκε τον Φεβρουάριο του 1719 στην Αγία Σοφία Αχρίδος. Πέθανε στις 22 Οκτωβρίου 1745 και τάφηκε στην Αχρίδα.
Η αρχιεπισκοπεία του Ιωάσαφ
Η κατάσταση της αρχιεπισκοπής με την άνοδο του στον αρχιεπισκοπικό θρόνο είναι δυσχερής. Τεράστια οικονομικά προβλήματα λόγω των μεγάλων οφειλών των κληρικών, της κακοδιαχείρισης της εκκλησιαστικής περιουσίας και ο συνεχής δανεισμός με σκοπό την κάλυψή τους,επίσης έριδες ανάμεσα στους ιεράρχες της Αρχιεπισκοπής. Στην πεντηκονταετία 1650-1700 είχαν ανέλθει στον θρόνο 19 αρχιερείς. Τα επιτεύγματά του πολλαπλά και σε αρκετά επίπεδα. Έτσι, τερμάτισε τις συχνές αλλαγές αρχιεπισκόπων, οι αρχιεπίσκοποι που θα εκλέγονταν θα ήταν αυτόχθονες, ενίσχυσε την προβολή των τοπικών αγίων Ναούμ, Κλήμεντος και Βλαδίμηρου. Πέτυχε την έκδοση φιρμανίων που επέτρεπαν την ανέγερση ναών στην περιοχή ευθύνης της Αρχιεπισκοπής, ενώ ανακαινίσθηκαν άλλοι. Ανεγέρθηκαν σχολεία και βιβλιοθήκες, εξώφλησε τα οφειλόμενα χρέη στο κράτος, ενώ χορήγησε υποτροφίες σε νεόυς για σπουδές σε σημαντικά εκπαιδευτικά κέντρα της εποχής.
Πηγές
Κατηγορία:Έλληνες κληρικοί Κατηγορία:Αρχιεπίσκοποι Αχρίδος
Μιτ Ρόμνεϊ
Ο Γουίλαρντ Μιτ Ρόμνεϊ (αγγλ. Willard Mitt Romney, 12 Μαρτίου 1947), είναι Αμερικανός επιχειρηματίας και πολιτικός, που υπηρετεί ως Γερουσιαστής των Ηνωμένων Πολιτειών για την Γιούτα από το 2019. Είναι μέλος του Ρεπουμπλικανικού Κόμματος.
Προηγουμένως, υπηρέτησε, ως 70ος Κυβερνήτης της Μασαχουσέτης (2003-2007). Ήταν ο υποψήφιος του Ρεπουμπλικανικού Κόμματος για τις Προεδρικές εκλογές των ΗΠΑ το 2012.
Βιογραφία
Ο Μιτ Ρόμνεϊ, γεννήθηκε στις 12 Μαρτίου 1947, στο Ντιτρόιτ του Μίσιγκαν. Είναι γιος της Λενόρ και του Τζορτζ Ρόμνεϊ, πρώην υπουργού και πρώην κυβερνήτη του Μίσιγκαν τη περίοδο 1963-69. Μεγάλωσε στο Μπλούμφιλντ Χιλς (Μίσιγκαν), ένα εύπορο προάστιο του Ντιτρόιτ. Ξεκινώντας από το 1966, ήταν τρεις μήνες ιεραπόστολος των Μορμόνων στη Γαλλία.
Σπουδές
Αφού αποφοίτησε το Κολλέγιο Κίνγκσγουντ στο Μίσιγκαν, το 1965, εγγράφηκε κατόπιν στο Πανεπιστήμιο Στάνφορντ για σπουδές επάνω στη Διοίκηση Επιχειρήσεων, όμως το 1966 το εγκατέλειψε για προσωπικούς λόγους. Στην συνέχεια, σπούδασε Αγγλική Φιλολογία και Γλώσσα στο Πανεπιστήμιο Μπρίγκαμ Γιανγκ της Γιούτας, λαμβάνοντας πτυχίο (BA) το 1971. Το 1975, έλαβε πτυχίο Νομικής (JD) και πτυχίο Διοίκησης Επιχειρήσεων (MBA) από το Πανεπιστήμιο Χάρβαρντ.
Το 1976, έγινε μέλος του Δικηγορικού Συλλόγου του Μίσιγκαν, όμως επέλεξε να μην ακολουθήσει την καριέρα του Δικηγόρου.
Καριέρα
Ο Ρόμνεϊ, άρχισε να εργάζεται ως σύμβουλος επιχειρήσεων και προσελήφθη στην εταιρεία Bain & Company (1977). Στην συνέχεια ως διευθύνων εξειδικευμένος σύμβουλος βοήθησε την εταιρεία να ξεφύγει από την κρίση. Στην ομάδα εργασίας του στη Βοστώνη, ήταν συνάδελφος και φίλος με τον σημερινό πρωθυπουργό του Ισραήλ Μπενιαμίν Νετανιάχου.
Το 1984 συνίδρυσε την εταιρεία Bain Capital, μια επικερδή εταιρεία ιδιωτικών επενδυτικών κεφαλαίων που εξελίχθηκε σε μία από τις μεγαλύτερες του είδους της. Έφυγε από την εταιρεία το 1999. Με τα κέρδη του από την επιχείρηση χρηματοδότησε την πολιτική του εκστρατεία το 2012. Θεωρείται δε ένας από τους πλουσιότερους ανθρώπους που ήταν υποψήφιοι για Πρόεδροι της Αμερικής.
Η προσωπική του περιουσία, υπολογίζεται γύρω στα 300 εκατομμύρια δολάρια.
Πολιτική
Το 1994, έθεσε υποψηφιότητα για Γερουσιαστής των ΗΠΑ για την Μασαχουσέτη, αλλά έχασε από τον Τεντ Κένεντι (41% έναντι 58%).
Το 1999, προσελήφθη ως διευθυντικό στέλεχος της Οργανωτικής Επιτροπής του Σολτ Λέικ για τους Χειμερινούς Ολυμπιακούς Αγώνες του 2002. Η αναγνωρισιμότητα που έλαβε του έδωσε ώθηση για να ασχοληθεί εκ νέου με τη πολιτική.
Κυβερνήτης της Μασαχουσέτης (2003-2007)
Κατά τη διάρκεια της θητείας του, είχε ως κύριο στόχο να εξαλείψει το έλλειμμα των 3 δισεκατομμυρίων δολαρίων, μέσω ενός συνδυασμού περικοπών των δαπανών, αύξησης των αμοιβών και αφαίρεσης των νομικών παραθύρων του εταιρικού φόρου. Επίσης, βοήθησε στην ανάπτυξη του νόμου ανασύστασης του υγειονομικού συστήματος της Μασσαχουσέτης, τον οποίο μετά ψήφισε.
Υποψήφιος για το χρίσμα των Ρεπουμπλικανών το 2008
Ο Ρόμνεϊ, προσπάθησε να διεκδικήσει το χρίσμα των Ρεπουμπλικάνων για τις Προεδρικές εκλογές των ΗΠΑ το 2008, αλλά τελικά ηττήθηκε από τον Γερουσιαστή Τζον Μακέιν. μικρογραφία|180x180εσ|Το λογότυπο των Ρόμνεϊ-Ράιαν, για τις [[Προεδρική εκλογή των Ηνωμένων Πολιτειών 2012|εκλογές του 2012.]]
Υποψήφιος Πρόεδρος των Ηνωμένων Πολιτειών (2012)
Το 2011 ο Ρόμνεϊ, ανακοίνωσε ότι θα προσπαθούσε να διεκδικήσει το χρίσμα των Ρεπουμπλικανών ξανά, για τις εκλογές του 2012. Μέχρι το Μάιο του 2012, είχε γίνει ο επικρατέστερος υποψήφιος και έτσι τελικά τις 28 Αυγούστου έλαβε το προεδρικό χρίσμα, και έγινε ο επίσημος υποψήφιος του Ρεπουμπλικανικού Κόμματος. Ο Ρόμνεϊ, διάλεξε για υποψήφιο Αντιπρόεδρό του, τον τότε Βουλευτή από το Ουισκόνσιν (και μετέπειτα Πρόεδρο της Βουλής των Αντιπροσώπων των ΗΠΑ) Πολ Ράιαν.
Στις προεδρικές εκλογές έλαβε το 47,5% των ψήφων και 206 εκλέκτορες, και δεν κατάφερε να εκλεγεί Πρόεδρος των ΗΠΑ, με τον Μπάρακ Ομπάμα να ανανεώνει την θητεία του.
Γερουσιαστής των ΗΠΑ (2019-)
αριστερά|μικρογραφία|197x197εσ|Ο Μιτ Ρόμνεϊ, ορκιζόμενος ως [[Γερουσία (ΗΠΑ)|Γερουσιαστής το 2019. ]] Στις εκλογές της Γερουσίας το 2018 στην Γιούτα, διαδεχόμενος τον Γερουσιαστή και Αναπληρωτή Πρόεδρο της Γερουσίας, Όριν Χατς, ο Ρόμνεϊ κατάφερε να εκλεγεί Γερουσιαστής των Ηνωμένων Πολιτειών για την Γιούτα, με ποσοστό 62,6%, έναντι 30,9% της Δημοκρατικής ανθυποψήφιάς του.
Πολιτικές θέσεις
Ο Μιτ Ρόμνι έχει υποστηρίξει τη μείωση των φόρων και τον ισοσκελισμό του προϋπολογισμού, ώστε να αντιμετωπιστούν τα προβλήματα στην οικονομία των ΗΠΑ μετά την ύφεση. Υποστηρίζει την μείωση των δαπανών των ομοσπονδιακών κυβερνήσεων έτσι ώστε το εθνικό χρέος της Αμερικής να μειωθεί. Έχει προτείνει αλλαγές όπως η σταδιακή αύξηση των ηλικιών επιλεξιμότητας για την παραλαβή Κοινωνικής Ασφάλισης, Medicare και άλλων προγραμμάτα παροχής υπηρεσειών. Επίσης, υποστηρίζει την σημαντική αύξηση των στρατιωτικών δαπανών, την αύξηση του στρατιωτικού προσωπικού σε υπηρεσεία και την επένδυση χρημάτων για την ανάπτυξη νέων όπλων. Υποστηρίζει την απόσυρση των στρατευμάτων από Ιράκ και Αφγανιστάν, σε συνδυασμό με αυστηρή θέση προς το Ιράν, και εμφανίζεται αποφασισμένος να σταματήσει η λαθρομετανάστευση από το Μεξικό.
Σχετικά με κοινωνικά ζητήματα ο Ρόμνεϊ, υιοθετεί μια σχετικά συντηρητική στάση, δηλώνοντας σχετικά με τις αμβλώσεις κάτα του δικαιώματος επιλογής των γυναικών, με την «εξαίρεση των περιπτώσεων αιμομιξίας, βιασμού και για να σωθεί η ζωή της μητέρας». Έχει υποσχεθεί την εγκαθίδρυση ενός Ανωτάτου Δικαστικού Σώματος υπερπηδώντας τα παρόντα νομικά εμπόδια και έτσι η κάθε πολιτεία επιλέξη τη δική της πολιτική σχετικά με τις αμβλώσεις. Επίσης υποστηρίζει την απαγόρευση διά νόμου της ομοσπονδιακή αναγνώριση των γάμων ομοφυλόφιλων. Όμως αρνήθηκε να υπογράψει δέσμευση ενάντια στον γάμο των ομοφυλόφιλων από συντηρητική ομάδα Επίσης αν και κατά του γάμου των ομοφυλόφιλων υποστήριξε ο Ρόμνεϊ έχει πει ότι προτιμά να επιτρέπονται σύμφωνα συμβίωσης που απονέμουν ορισμένα δικαιώματα σε ομόφυλα ζευγάρια, όπως η επίσκεψη στο νοσοκομείο.
Σχετικά με την υγεία, ο Ρόμνεϊ έχει πει σε συνέντευξή στο NBC ότι θα αντικαταστήσει το πρόγραμμα μεταρρυθμίσεων που προωθεί ο Μπαράκ Ομπάμα με το όνομα Patient Protection and Affordable Care Act (Πράξη Προστασίας των ασθενών και Οικονομικά Προσιτής Φροντίδας), αλλά θα διατηρήσει αρκετά από τα στοιχεία του. Παλιότερα είχε πει ότι θα σταματούσε το πρόγραμμα δίνοντας στις πολιτείες περισσότερο έλεγχο στον φορέα υγεία Medicaid, ενώ τα χρήματα που θα διατίθεντο εκεί, θα χρησιμοποιηθούν αργότερα ως επιχορηγήσεις. Το σχέδιό του περιλαμβάνει να δώσει στα άτομα φοροαπαλλαγή παρόμοια με αυτή που δίνεται στις επιχειρήσεις, ώστε να πληρώσουν την ασφάλισή τους και να μπορούν να διαλέξουν τις ιατρικές υπηρεσίες που θέλουν.
Ο Μιτ Ρόμνεϊ, έχει χαρακτηριστεί από μερίδα του τύπου για την ασάφεια και την ασυνέπεια των θέσεών του. Την δεκαετία του 1980 ο Ρόμνεϊ ήταν υπέρ του δικαιώματος της επιλογής των γυναικών για τις αμβλώσεων ενώ σήμερα είναι κατά. Επίσης ήταν υπέρμαχος των δικαιωμάτων των ομοφυλόφιλων, ενώ σήμερα υποστηρίζει την απαγόρευση της ομοσπονδιακής αναγνώρισης των γάμων τους. Παρόμοιες ασυνέπειες παρατηρούνται και σε θέματα κοινωνικής ασφάλισης. Όταν ήταν Κυβερνήτης της Μασσαχουσέτης, ανέπτυξε και ψήφισε ένα νομό σχετικά με την ασφαλιστική κάλυψη όλου του πληθυσμού, όμως ανακοίνωσε ότι θα καταργήσει το σχέδιο του Ομπάμα που έχει παρόμοιο σκοπό. Σε πιο πρόσφατες ανακοινώσεις άλλαξε ξανά θέση και είπε ότι θα διατηρήσει αρκετά από τα στοιχεία του σχεδίου.
Ο Μιτ Ρόμνεϊ υποστήριξε διαδήλωσε μαζί με το κίνημα Black Lives Matter για τον θάνατο του George Floyd
Στις προεδρικές εκλογές του 2020 τάχθηκε με σφοδρότητα κατά της υποψηφιότητας του Ντ. Τράμπ. Υποστήριξε δημόσια ότι δεν τον ψήφισε καν στις εκλογές. Στις 5 Ιανουαρίου του 2021, σε αεροπορικό του ταξίδι από το Σολτ Λέικ Σίτι, οπαδοί του Τραμπ τον εξύβρισαν κατά τη διάρκεια πτήσης και τον αποκάλεσαν «προδότη».
Προσωπική ζωή
Το 1969, παντρεύτηκε την Άνν Ντέιβις, με την οποία απέκτησε πέντε παιδιά. Είναι ενεργό μέλος της Εκκλησίας του Ιησού Χριστού των Αγίων των Τελευταίων Ημερών (Μορμόνοι) και αρχικά επίσκοπος και μετά διακυβερνήτης της εκκλησίας στην Βοστώνη.
Εξωτερικοί σύνδεσμοι
Κατηγορία:Γερουσιαστές των ΗΠΑ Κατηγορία:Κυβερνήτες της Μασαχουσέτης Κατηγορία:Πολιτικοί των ΗΠΑ Κατηγορία:Αμερικανοί επιχειρηματίες Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Υποψήφιοι Πρόεδροι των ΗΠΑ __ΕΥΡΕΤΗΡΙΟ__ Κατηγορία:Αμερικανοί νομικοί Κατηγορία:Αμερικανοί πολιτικοί Κατηγορία:Μορμόνοι
ΦΚ Ακαντέμικα Κλιντσένι
Η ΦΚ Ακαντέμικα Κλιντσένι (ρουμανικά: FC Academica Clinceni) είναι ρουμανικός επαγγελματική ποδοσφαιρική ομάδα που εδρεύει στο Κλιντσένι της Ρουμανίας και αγωνίζεται στην Liga 1.
Ιστορία πρωταθλήματος
Κατηγορία:Ποδοσφαιρικές ομάδες Κατηγορία:Ποδοσφαιρικές ομάδες Ρουμανίας
Τσετσενική Δημοκρατία της Ιτσκερίας
Η Τσετσενική Δημοκρατία της Ιτσκερίας (ονομαστική Ιτσκέρια, Τσετσενικά: Nóxçiyn Respublik Içkeri; Ρωσικά: Чеченская Республика Ичкерия) ήταν ένα μερικώς αναγνωρισμένο κράτος που διαδέχθηκε την Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία.
Ο Πρώτος Πόλεμος της Τσετσενίας είχε ως αποτέλεσμα τη νίκη των αυτονομιστικών δυνάμεων. Μετά την de facto ανεξαρτησία από τη Ρωσία το 1996, η κυβέρνηση της Τσετσενίας απέτυχε να επιβάλλει την έννομη τάξη. Τον Νοέμβριο του 1997 η Τσετσενία ανακηρύχθηκε ισλαμική δημοκρατία. Ο Δεύτερος Πόλεμος της Τσετσενίας ξεκίνησε τον Αύγουστο του 1999 και τελείωσε τον Μάιο του 2000, με τους Τσετσένους αντάρτες να συνεχίζουν τον ανταρτοπόλεμο μέχρι το 2009.
Παράλληλα η κυβέρνηση εισήγαγε το λατινικό αλφάβητο σε μια προσπάθεια διασφάλισης της εθνικής ανεξαρτησίας, απόφαση που ακυρώθηκε με την επανένταξη της περιοχής στη Ρωσία. Παράλληλα ο πόλεμος στη Τσετσενία οδήγησε στην πλήρη σχεδόν έξοδο των Ρώσων από την Τσετσενία, σε βαθμό που πλέον έμειναν λίγες χιλιάδες.
Ιστορία
Τον Νοέμβριο του 1990 ο Τζοχάρ Ντουντάγιεφ εξελέγη επικεφαλής της Εκτελεστικής Επιτροπής του ανεπίσημου αντιπολιτευτικού Τσετσενικού Εθνικού Κογκρέσου (NCChP), που υποστήριζε μία αυτόνομη Τσετσενική Δημοκρατία εντός της Σοβιετικής Ένωσης.
Θεόκλητος Καρυπίδης
Ο Θεόκλητος Καρυπίδης (γεννημένος στις 18 Ιανουαρίου 1980) είναι Έλληνας διεθνής πετοσφαιριστής. Έχει ύψος 198εκ και αγωνίζεται στη θέση του ακραίου.